寄謝新安豐守胡達孝見遺近詩一軸便呈甘叔異章夢與
作者：趙蕃
朝代：宋

paragraphs: 向子識損益，揚雄愛清靜。
我行蕭灘上，二宅駕輒命。
而於酬唱中，又得胡安豐。
詩作文選體，字有眉山蹤。
掃門今已後，傾蓋非敢望。
談間問先世，蓋乃丈人行。
歸州片時程，乃復來高軒。
從容僅數刻，傾倒貽百篇。
平生嗜江山，到處須著語。
及茲足漫摇，久乃舌自拄。
時惟桂林掾，與彼新喻丞。
俱以行卷來，暴富如不勝。